text: Tusinder i protest-tog mod reform
  19 december 2013 kl. 18.00
  Over hele landet har der i dag været holdt demonstrationer i protest mod den nye kontanthjælpsreform, som træder i kraft om 12 dage.TV SYD er med til demonstration i Tønder.
  Her i regionen var der arrangeret demonstrationer i Fredericia, Horsens, Esbjerg og Tønder.
  Tusindvis af unge i det syd- og sønderjyske vil i det nye år miste deres kontanthjælp, og i stedet blive sat på en ydelse, som er på niveau med en SU.
  TV SYD sender direkte fra Tønder kl. 19.30
  Tidligere i dag gik ca. 100 i optog med bannere og miljørigtige fakler i Horsens.
  Det var Enhedslisten Horsens og Hedensted og den lokale afdeling af græsrodsbevægelsen ?Behandl os ordentligt?, der stod bag optoget i protest mod reformen.
  - Det er ikke rimeligt, at vi nu gør sikkerhedsnettet så grovmasket, at snart hver anden, der får brug for det, vil falde direkte igennem og dermed være overladt til sig selv, sagde Enhedslistens Betina Steufer ifølge hsfo.dk.
  Artikel fra Horsens Folkeblad
  